Intan (drama TV 1970)

Intan merupakan sebuah drama televisyen yang bersiaran pada tahun 1970 di Malaysia. Drama ini dibintangi oleh pelbagai pelakon lama dan baru seperti P. Ramlee, A. R. Tompel, Mahmud Jun, Mariani, Ebby Saiful dan sebagainya. Pada mulanya, P. Ramlee telah mendapat tawaran untuk berlakon dalam drama ini yang belum pernah beliau lakonkan. Beliau yang mempunyai banyak masa terluang telah menerima tawaran tersebut berikutan kontraknya dengan Merdeka Film Productions hampir tamat.

Cerita ini juga mempunyai pertalian rapat dengan P. Ramlee kerana pada asalnya, drama ini diilhamkan daripada novel Intan hasil nukilan Abdullah Hussain. Selain itu, Zainuddin Nordin juga turut terlibat dalam penubuhan Perusahaan Filem Malaysia Sdn. Bhd. (PERFIMA) yang turut disertai P. Ramlee. Malah, P. Ramlee pernah berlakon dalam siri televisyen Rantau Selamat hasil arahan Zainuddin Nordin pada tahun 1972. Cerita berbentuk drama ini pernah dijadikan filem di Indonesia dengan tajuk Intan Berduri pada tahun 1972 hasil arahan Turino Djunaedy dengan menggunakan pelakon utama iaitu Benyamin S. dan Rima Melati.

Sinopsis  
Jamal (P. Ramlee) telah terjumpa seketul batu yang menyerupai intan yang pada mulanya dianggap memberi kesenangan, tetapi sebaliknya yang berlaku. Leha (Fazliyaton) yang merupakan isteri Jamal dan Atan (Ebby Saiful) sebagai anak telah menimbulkan pelbagai masalah kepada Jamal.

Pelakon
 P. Ramlee sebagai Jamal
 Fazliyaton sebagai Leha
 Ebby Saiful sebagai Atan
 Mahmud Jun
 Mariani
 A. R. Tompel
 Goh Swee Leong
 Noor K.K
 A. K. Jailani
 Minah Mahmud
 Leng Husin
 Hashim Hamzah
 Ahmad B

Lagu
 Intan - P. Ramlee

 Ciptaan dan gubahan - P. Ramlee. 
 Muzik iringan - Orkes Ben Puteh hasil pimpinan P. Ramlee.

Rujukan

Kategori:Drama adaptasi novel di Malaysia
Kategori:Drama terbitan Zainuddin Nordin
Kategori:Drama 1970-an
Kategori:Drama Malaysia tahun 1970-an
Kategori:Drama Melayu
Kategori:Rancangan televisyen RTM